《班婕妤》
明代·苏平

一自辞同辇，深宫草又生。
甘随纨扇弃，犹记玉阶行。
明月愁中影，流莺梦里声。
笙歌前殿夜，教妾若为情。

作者简介：浙江海宁人，字秉衡，号雪溪。永乐中举贤良方正，不就。工诗，少时作《绣鞋》诗，人呼为“苏绣鞋”。论诗甚严。景泰中，与弟正游京师，与刘溥、汤胤绩等常相唱和，称景泰十才子。著有《雪溪渔唱》。